राहुल जी का भाषण बचकाना था, बेतुका था, लेकिन आज इस पर हम जैसे लोग लंबे-लंबे लेख लिख रहे हैं, तो इसलिए कि हाल में किए गए सर्वेक्षण बता रहे हैं कि अब उनकी हैसियत इतनी बढ़ गई है कि आम भारतीय मानने लगे हैं कि अगले लोकसभा चुनावों में वे मोदी को चुनौती दे सकते हैं। इस मुकाम पर पहुंचाया है राहुल गांधी को भारतीय जनता पार्टी के आला नेताओं और प्रवक्ताओं ने, वरना जिस दल के पास लोकसभा में सिर्फ चौवालीस सीटें हों, उस दल के अध्यक्ष की हैसियत इतनी बड़ी कभी न बन गई होती।